 In 20 sano oo ay Somaliland lahayd dawladnimo hanaqaadday iyo hayado qaran oo dhismaya kadib, in madaxweyne Siilaanyo ku maamul guddiyo bulsho oo hawshii xukuumaddiisa laga sugayey iyagu qabta, waxa ay halis u tahay in ay dhuuxa ka saarto dawladnimada Somaliland; In muwaadiniintu ay ku jaahwareeraan cidda ay kala xisaabtamayaan waajibaadka qaranka, sida gaabis ku yimaadda wax ka qabashada aafooyinka dabiiciga, dhibaatooyinka dhaqaale ee yimaadda iyo wixii la mid ah; Iyo in kalsoonidii muwaadinku ku qabay dawladnimadu meesha ka baxdo. 